

**Република Србиja**

**МИНИСТАРСТВО ПРОСВЕТЕ, НАУКЕ**

**И ТЕХНОЛОШКОГ РАЗВОЈА**

**Школска управа у Јагодини**

**Бр.службено**

**Датум:08.10.2021.**

**ПОМОРАВСКО УПРАВНИ ОКРУГ**

**Књегиње Милице 80/а**

**Тел/факс: 035/ 242-630**

Поштовани,

Како се у задњих пар дана појавило више случајева насилног понашања међу ученицима, а нарочито међу ученицима првог разреда средње школе, неопходно је да се предузму одређене мере и активности у циљу превенције вршњачког насиља.

1. Појачити активности на праћењу понашања и поступања ученика у одељењу

(сваком физичком или било ком насиљу предходи врбални сукоб);

1. Унапредити дежурства наставника како у просторијама школе тако и ван школе;
2. Организовати да се на часовима одељењских заједница разговара са ученицима о непримереном понашању и поступању, које није у складу са правилима понашања ученика у школи;
3. Стручна служба да осмисли и припреми материјал за одељењске старешине и наставнике са циљем повећања толеранције, уважавања и емпатије међу ученицима;
4. На редитељском састанку једна од тачака дневног реда да буде обавештавање о облицима насиља, изазовима и како их превазићи. Такође их упознати са Правилником о дисциплинској одговорности ученика, правима и обавезама;
5. Потребно је да се сви запослени у установи, родитељи и ученици упознају саизменама и допунама ***Правилника о протоколу поступања у установи у одговору на насиље, злостављање и занемаривање („Службени гласник РС", бр. 46/2019 и 104/2020*)** који је ступио на снагу августа месеца 2020. године. Упознавање требало да буде организовано у сарадњи са секретаром школе и представницима Тима за заштиту од дискриминације, насиља, злостављања и занемаривања. Важно је да сви актери установе буду упознати са процедурама пријављивања, интервенисања, препознавања и раздвајања оних понашања која су у установи забрањена, ситуације насиља и дискриминације, од осталих понашања која можемо назвати дечјим несташлуком или непримереном игром у којој нема угрожавања других; ( прилог Правилниока и презентација истог);
6. Како би се избегли било какви неспоразуми по питању пријаве, поступања, истинитости догађаја, неопходно је да се свакој пријави приступи у складу са прописаном процедуром у Правилникуо протоколу поступања у установи у одговору на насиље, злостављање и занемаривање прописана;
7. Потребно је да **Тим за заштиту од дискриминације, насиља, злостављања и занемаривања**прeдузме активности дефинисане Правилникомприликом поступања, прикупљања информација о могућим нежељеним ситуацији која могу да се десе и да у складу са тим предузме превентивне мере у циљу спречавања истих;
8. **Активна и конструктивна сарадња са родитељима** је неопходна. Када родитељи пријављују проблем, било који облик насиља или сумњу на могуће насиље, важно је водити рачуна о приступу, а приликом прикупљања информација потребно је избећи неразумевање и продубљивање сукоба, до чега најчешће долази уколико су односи поверења између родитеља и појединих запослених нарушени;
9. Конструктивна сарадња школе и породице је предуслов решавања тешкоћа уколико их ученик има. Важно је да школа иницира сарадњу са родитељима. Без обзира на мотиве и захтеве родитеља, важно је да школа има план сарадње са родитељима кроз који ће упућивати родитеље на процедуре, обавештавати их о њиховим обавезама и одговорностима и информисати их о активностима које школа предузима по питању одређених ситуација;
10. Важно је да се у подршку одељењском старешини у циљу превенције и решавања ситуација вршњачког насиља укључе и друге колеге (колеге из одељењског већа, Тима за заштиту и стручни сарадници) јер вршњачко насиље није проблем само одређеног одељењског старешине, стручног сарадника или једног наставника већ свих запослених у установи.
11. Неопходно је да се **превентивне активности** планирају програмом заштите од насиља школе које ће запослени (одељењске старешине, стручни сарадници, директор школе, Тим за заштиту, наставничко веће, стручна већа) реализовати кроз наставне и ваннаставне активности (часови одељењског старешине, ученички парламент, секције, спортске активности, школске пројекте, различите клтурне догађаје и манифестације у локалној заједници). Важно је у установи да се организују трибине, предавања и радионице са родитељима и ученицима на тему превенције насиља и дискриминације, конструктивног решавања сукоба, ненасилне комуникације и толеранције и прихватање различитости;
12. Неопходно је и од суштинске важности је за спречавање и борбу против вршњачког насиља, да се системски и континуирано бавите превенцијом и реализујете превентивне активности.
13. Како су све установе образовања и васпитања у обавези да систематски планирају, реализују и прате активности у циљу унапређивања међусобног уважавањаи прихватања различитости, подстицању конструктивне сарадње између свих актера, приручник ***„Ка сигурном и подстицајном школском окружењу“*** може бити значајна подршка у процесима континуираног планирања и спровођења програма превенције насиља и дискриминације.
14. У наставку достављамо линкове са стручним материјалима.

* Линк ка правилнику „*Правилник о протоколу поступања у установи у одговору на насиље, злостављање и занемаривање“ –* <https://www.pravno-informacioni-sistem.rs/SlGlasnikPortal/eli/rep/sgrs/ministarstva/pravilnik/2019/46/7/reg>
* Линк ка приручнику за школе „*Ка сигурном и подстицајном школском окружењу“ –*<http://www.mpn.gov.rs/wp-content/uploads/2020/06/Ka-sigurnom-i-podsticajnom-skolskom-okruzenju.pdf>

Срдачан поздрав.

Милорад Савић

просветни саветник